محمد محمود احمد ابو شرابة و شهرته محمد التابعى (23 مارس 1907 بورسعيد - 11 ديسمبر القاهره) ممثل كوميدى مصرى), عيلته اشتهرت بتجارة الجلود, اتجه للمونولوج و اشتغل بالمسرح المتجول , التحق بفرقة ببا عز الدين و فرقة بديعه مصابنى, عمل شخصية الصعيدى الساذج (عبد الرحيم كبير الرحيمين قبلى). اتولد فى بورسعيد, هو محمد محمد احمد شرابه التابعى اشتهر محمد التابعى الفنان و المونولوجست على مسرح الهامبرا مع فرقة فوزى منيب بعدها انتقل لفرقة ببا عز الدين بعدها فرقة بديعه مصابنى, و من المسرح لعالم السينما من خلال المجاميع بعدما جاتله الفرصه من خلال مشاهدة المخرج عباس كامل ليه فى اسكتش الباش تمرجى فى فرقة شكوكو فعجبو أدائه الصعيدى و اسند ليه الشخصيه اللى ابتكرها على الورق و هيا كبير الرحيمية قبلى. كان بيدور وقتها عن ممثل خفيف الظل لدور كبير الرحيميه قبلى و لما قراها عجبو الدور و ضاف للسيناريو و اختار ملابسها و اكسسواراتها و الشنب المميز حتى جملته الشهيرة تروح فين يا عبدالرحيم, بتتصرف كيف ياعبدالرحيم و نجح بسبب فيلم لسانك حصانك و شخصية كبير الرحيميه قبلى, و كان بياخد عن الفيلم مية جنيه و ارتفع و وصل لاربعمية جنيه.